Succesul primei ediții a târgului de joburi "Bursa Angajatorilor", eveniment desfășurat în Sala Coloanelor a Palatului Culturii din Ploiești, în intervalul 20 – 21 octombrie 2023, este motivul pentru care acum există și ediția de primăvară. Angajatori de calibru din Prahova se reunesc pentru a prezenta ofertele momentului pe piața forței de muncă.
Târgul de joburi se va desfășura în intervalul 22 – 23 martie 2024 (vineri și sâmbătă), în Sala Coloanelor din Palatul Culturii Ploiești, în intervalul orar 10.00 – 16.00 (vineri) și 10.00 – 14.00 (sâmbătă).
Târgul este organizat de Grupul Observatorul Prahovean în parteneriat cu Radio Prahova, Agenția Județeană pentru Ocuparea Forței de Muncă (AJOFM) Prahova.
Date despre Ediția I:
Conform estimărilor partenerilor de la AJOFM Prahova, la Bursa Angajatorilor ed.1 au fost peste 1.000 de vizitatori în cele două zile.
În urma participării la târg, companii precum British American Tobacco, Kaufland, Conpet, MRS Residence, Feruccio, Verytas, Habau, NN România, Rina Hotels, Hidro Prahova etc au angajat peste 150 de persoane, calitatea forței de muncă prezentă fiind peste așteptări.
Au fost recrutate persoane pentru job-uri dintre cele mai diferite, precum: (ingineri, specialiști în industria petrolieră, poziții de top în HoReCa, poziții calificate în construcții, recrutare personal M.A.I. etc.)
Mai multe detalii și galerie foto aici: "Peste 1.000 de participanți la Bursa Angajatorilor, un eveniment care a depășit așteptările"
Pentru detalii și înscrieri, angajatorii interesați să își prezinte oferta de locuri de muncă ne pot contacta prin e-mail maketing@observatorulph.ro sau telefon/whatsapp: 0785.075.111 și 0726.221.596.